text: [{"text_idx": "#000003", "text": "Isra\u2019eel fi Emreets hariiroo siyaasaa fi Dippilomasii waliin tolfachuu labsan"}, {"text_idx": "#000004", "text": "Biyyoonni lamaan hariroo siyaasaa fi dippilomasii waliin jalqabuuf, jaarsummaa Ameerikaatiin Khamiisa har\u2019aa kan waliigaltee irra gahuu beeksisan. Israa\u2019el fi Emreets waliigaltee kana ifa godhuun duratti yeroo dheeraaf kan mari\u2019ataa turan akka taheefi, qabxiilee walii galtee jidduu tokko Israa\u2019el dachii Falasxiinotaa naannawa West Bank keessatti humnaan qabatte fottoqsuuf sochii jalqabde, yeroodhaaf kan dhaabdu tahuu ibsame."}, {"text_idx": "#000005", "text": "Prezdaant Traamp waliigaltee biyyoota lamaanii ilaalchisuun fuula twitter isaa irratti \u201cBaha jiddu galeessaa keessatti biyyoonni michuu Ameerikaa tahan Israa\u2019el fi Emreets, walii galtee seena qabeessa tahe mallatteessanii jiru\u201djedhe. Traamp walii galteen kun osoo hin labsamin dura, har\u2019aa muummicha ministeera Israa\u2019el Benjaamiin Netaaniyaahuu fi Dhaaltuu Gonfoo Emreets Muhammad Bin Zaayid waliin telefoonaan kan mari\u2019ate tahuu ibsi Waayit Haawus irraa bahe ni addeessa."}, {"text_idx": "#000006", "text": "Haaluma kanaan Emreets biyyoota galoo galaana Arabiyaa jahan jiddu biyya jalqaba Israa\u2019el waliin hariiroo tolfatte taatee jirti. Biyyoonni Arabaa kanaan dura Israa\u2019el waliin hariiroo qaban Masri fi Urdun qofa turan."}, {"text_idx": "#000010", "text": "Gamtaan Munshidoota Sikkoo fi Mandoo Hundeeffame"}]